Iglu

Iglu lea inuihtaid árbevirolaš dálvevisti, mii huksejuvvo garra muohtabihtáin dainna lágiin, ahte muohttagis sáhejuvvon seammasturrosaš bihtát biddjojit badjálaga spirálan nu, ahte iglu šaddá spábbalahki hápmásažžan. Iglut leat leamaš geavahusas earenoamážit Kanada davimus guovlluin Mackenzie-johleagi rájes gitta Labrador-njárgga rádjai, muhto eai jur omd. Ruonáeatnama inuihtain. Sátni iglu boahtá inuktitutgielas, gos iglu (ᐃᒡᓗ) mearkkaša man beare viesu; muohtaviesut maid eará álbmogat dál dovdet iglun gohčoduvvojit rievtti mielde namain igluvijaq (ᐃᒡᓗᕕᔭᖅ).

Kategoriija:Visttit